Na osnovu Uredbe o načinu dodjele prava za vađenje materijala iz vodotoka („Službene novine Federacije BiH“, broj: 58/15) i Odluke o utvrđivanju potrebe za vađenjem materijala iz rijeke Bosne, „Agencija za vodno područje rijeke Save“ Sarajevo raspisuje

JAVNI POZIV

ZA DOSTAVLJANJE PONUDA ZA VAĐENJE MATERIJALA IZ RIJEKE BOSNE NA LOKALITETU „MLINIŠTE“ U OPĆINI ODŽAK

1. PREDMET JAVNOG POZIVA

Predmet ovog javnog poziva je dodjela prava za vađenje materijala iz vodotoka rijeke Bosne na lokalitetu „Mlinište“, koji obuhvata sljedeće zemljišne čestice na desnoj obali rijeke Bosne označene kao: k.č. 843 i dijelove zemljišnih čestica k.č. 856/1, 853, 851, 846, 842, 844, 890, 886/1, 886/2, 889, 893, 894 i 909/1 K.O. Crkvina u Općini Šamac (označene po novom katastarskom premjeru), odnosno što odgovara, dio k.č. 600/26, 600/24, 600/22, 600/21, 600/20, 600/19, 600/10 i 600/7 K.O. SP\_Novo Selo (označene po starom katastarskom premjeru) u Općini Odžak, koje se nalaze na teritoriji Federacije BiH.

Razlog vađenja materijala je: obezbjeđenje proticajnog profila, sprečavanje neželjenog meandriranja rijeke Bosne sa erozionim procesima na obalama, spriječavanje neželjenog taloženja nanosa, spriječavanje stvaranja uspora, spriječavanje nanošenja štete na obalama i preduzimanje preventivnih mjera za zaštitu od poplava.

Na navedenom lokalitetu predviđena količina vađenja materijala:

„Mlinište“ u Općini Odžak – 84000 m3

Predviđeni rok početka vađenja materijala: Po potpisu ugovora, ishodovanja vodne saglasnosti i uvođenja izvođača radova u posao

Predviđeni rok završetka vađenja materijala: 30.11.2022. godine

Uslovi tehničke osposobljenosti izvođača radova da posjeduje ili ima na raspolaganju minimalno sljedeću mehanizaciju:

– bager rovokopač – gusjeničar: 1 komad,

– utovarivač – točkaš (utovarna lopata): 2 komada,

– kamion samoistovarivač/kiper (N3– teretno vozilo): 4 komada.

Podaci o izdatoj prethodnoj vodnoj saglasnosti:

UP-1/21-1-40-309-4/22 od 28.06.2022. godine

1. **USLOVI UČEŠĆA**

Ponuđač uz svoju ponudu treba dostaviti sljedeću dokumentaciju (orginale ili ovjerene kopije koje su jasno čitljive):

* + 1. Naziv i tačnu adresu ponuđača,
    2. Ovjeren izvod iz sudskog registra sa prilozima izdat od strane nadležnog suda na teritoriji Federacije BiH iz kojih se vidi da je Ponuđač registrovan za obavljanje predmetnih radova.
    3. Uvjerenje o izmirenim poreznim direktnim i indirektnim obavezama sa stanjem uplata ne starijim od tri mjeseca od dana otvaranja ponuda,
    4. Potvrda o izmirenim obavezama po osnovu posebnih vodnih naknada, koja nije starija od 30 dana od dana podnošenja zahtjeva, koju na zahtjev ponuđača izdaje ova Agencija ili drugih nadležnih organa koji vrši prikupljanje gore navedenih prihoda,
    5. Avans od 10% od ugovorene cijene posebne vodne naknade, koja će bit tačno određena nakon ishodovanja vodne saglasnosti u kojoj će biti navedena tačno određena količina materijala koju će biti potrebno izvaditi.
    6. Izjava Ponuđača da će, ukoliko isti bude odabran kao najpovoljniji, dostaviti bezuslovnu bankovnu garanciju u iznosu od od 50% od umnoška ponuđene jedinične cijene za PVN i količine materijala, koja će se definisati elaboratom kroz izdavanje vodne saglasnosti, prije početka izvođenja radova.

Bankovnu garanciju Ponuđač mora dostaviti najkasnije u roku od 15 dana od dana dobivanja vodne saglasnosti, odnosno prije uvođenja Izvođača radova u posao.

* + 1. Pravo učešća na ovom javnom pozivu imaju sva zainteresovana pravna lica, koja uplate 1000,00 KM kao osiguranje za ozbiljnost ponude.

Pravno lice koje ponudi najvišu cijenu posebne vodne naknade, uplata osiguranja će se uračunati u cijenu uplate posebne vodne naknade.

Pravno lice koja ne bude izabrano kao najpovoljniji ponuđač predviđeni iznos iz tačke vi. će se vratiti.

Pravno licu koje ponudi najvišu cijenu posebne vodne naknade, a u međuvremenu odustane od ponude, uplata osiguranja se neće vratiti.

* + 1. Ponuđači trebaju uz ponudu dostaviti dokumentaciju kojom potvrđuju da ispunjavaju uslove tražene javnim pozivom za dostavu ponuda - Uslovi tehničke osposobljenosti izvođača radova. Za sve tražene kamione Ponuđač treba dostaviti kopije potvrda o registraciji vozila sa važećim osiguranjem, a za predmetni bager i za predmetne utovarivače treba dostaviti kopije važećih upotrebnih dozvola.
    2. Uvjerenje/potvrda izdata od stane nadležnog suda da se protiv istog ne vodi prekršajni postupak po odredbama od člana 204. do člana 206. Zakona o vodama („Službene novine FBiH“, broj: 70/06).
    3. Uvjerenje/potvrda izdata od stane nadležnog suda da isti nije prekršajno kažnjavan po odredbama od člana 204. do člana 206. Zakona o vodama.
    4. Podugovaranje nije dozvoljeno.

1. **BROJ ZAPOSLENIH ILI ANGAŽOVANIH OSOBA**

Pored navedenih zahtjeva tehničke osposobljenosti, ponuđač mora imati minimalno 8 (osam) zaposlenih ili angažovanih osoba na raspolaganju i to:

* 1 diplomirani inženjer građevinske struke, hidrotehničkog smjera,
* 3 rukovaoca građevinskim mašinama i
* 4 vozača kamiona.

Kao dokaz navedenog, ponuđači su dužni dostaviti ovjereni spisak sa imenima i prezimenima za svih 8 zaposlenih ili angažovanih osoba koji su predmet ovog javnog poziva.

Za sve navedene osobe, Ponuđač je dužan dostaviti potvrdu od porezne uprave da su navedene osobe prijavljene za rad.

1. **DOSTAVLJANJE PONUDA**
   1. Ponude se dostavljaju na slijedeću adresu:

„Agencija za vodno područje rijeke Save“ Sarajevo

ulica Hamdije Čemerlića 39a, 71000 Sarajevo

Orginal ponuda treba biti otkucana ili napisana neizbrisivom tintom. Svi listovi ponude moraju biti čvrsto uvezani, sa numeriranim stranicama. Svi listovi ponude trebaju biti parafirani ili potpisani od osobe, odnosno osoba koje su ovlaštene da zastupaju ponuđača. Sve dopune i izmjene ponude moraju biti čitljive i parafirane od ovlaštenih osoba.

* 1. Ponuđač dostavlja ponudu u orginalu na kojoj će jasno pisati: „ORIGINAL PONUDA“. Original ponude treba biti zapečaćena u neprovidnoj koverti, sa pečatom ili potpisom ponuđača, imenom i adresom ponuđača, na kojoj će stajati:

„PONUDA ZA VAĐENJE MATERIJALA IZ RIJEKE BOSNE NA LOKALITETU MLINIŠTE LOT 1 I LOT2 U OPĆINI ODŽAK“

– ne otvarati –

* 1. Ponuđači mogu izmjeniti ili povući svoju ponudu pod uslovom da se izmjena ili povlačenje ponude dogodi prije isteka roka za dostavljanje ponuda. „Agencija za vodno područje rijeke Save“ Sarajevo mora biti obavještena u pisanoj formi i o izmjenama i o povlačenju ponude prije isteka roka za podnošenje ponuda. Osim toga na koverti u kojoj se nalazi izjava ponuđača treba pisati slijedeće: „IZMJENE PONUDE“ ili „POVLAČENJE PONUDE“.
  2. Rok za dostavljanje ponuda:
* Krajnji rok za dostavljanje ponuda ističe: 18.07.2022. u 12:30 sati.
* Otvaranje ponuda će biti: 18.07.2022. u 13:00 sati.
* Pozivaju se ovlašteni predstavnici ponuđača da prisustvuju javnom otvaranju ponuda, koje će se obaviti 18.07.2022. godine u 13:00 sati u "Agenciji za vodno područje rijeke Save" Sarajevo, ulica Hamdije Čemerlića br. 39a/VIII sprat, velika sala.

1. **KRITERIJI ZA DODJELU PRAVA ZA VAĐENJE MATERIJALA (UGOVOR)**

Ugovor se dodjeljuje ponuđaču na osnovu kriterija, najvećeg iznosa ponuđene – posebne vodne naknade (PVN) za vađenje materijala iz vodotoka iz člana 170. stav 4. Zakona o vodama („Službene novine Federacije BiH“, broj: 70/06), koji se plaća po m3 izvađenog materijala, tehnički zadovoljavajuće ponude.

Visina ponuđene posebne vodne naknade (PVN) za vađenje materijala iz vodotoka ne može biti niža od 1,50 KM/m3 izvađenog materijala.

Ponuđači mogu ponuditi samo jednu cijenu. O cijeni se neće pregovarati.

1. **OBAVEZE IZVOĐAČA RADOVA PRIJE POČETKA RADOVA**

Prije vađenja materijala, izvođač radova je dužan da:

* 1. Pribaviti vodnu saglasnost,
  2. Osigurati izradu početnog elaborata – dokumentacije koja se podnosi uz zahtjev za izdavanje vodne saglasnosti u skladu sa odgovarajućim odredbama Zakona o vodama i propisa iz člana 107. Zakona o vodama,
  3. Iskolčiti i osigurati profilne tačke početnog snimanja za kontrolu promjena nivelete korita i količina izvađenog materijala,
  4. Rješiti pitanje imovinsko-pravnih odnosa pristupnog puta od lokacije vađenja materijala iz vodotoka do lokacije deponovanja izvađenog materijala,
  5. Ukoliko prvorangirani ponuđač prethodna pitanja ne riješi do predviđenog roka početka vađenja materijala, **pravo na vađenje materijala dodjeljuje se** sljedeće rangiranom ponuđaču i tako dalje, uz poštivanje prethodno navedenih uslova.

1. **OSTALE ODREDBE**
   1. Nakon što Izvođač radova izvadi materijal u količini koja je određena u vodnoj saglasnosti, Izvođač je dužan da naruči izradu završnog, kontrolnog geodetskog elaborata, od strane geodetske firme koja je ovlaštena za izvođenje geodetskih radova. Završni, kontrolni elaborat Izvođač je dužan dostaviti nadzornom organu na kontrolu, da bi isti mogao utvrditi da li je Izvođač radova izvadio potrebnu količinu materijala koja je propisana u vodnoj saglasnosti.
   2. Odluku o odabiru najpovoljnije ponude dobiti će svi ponuđači, u svakom slučaju, najkasnije u roku od 3 (tri) dana od dana otvaranja prispjelih ponuda.
   3. U slučaju da dvije ili više ponuda imaju isti ponuđeni iznos posebne vodne naknade, ugovor se zaključuje sa ponuđačem čija je ponuda ranije zaprimljena.
   4. U slučaju da je nadležni organ u toku postupka nabavke izvršio povredu odredbi Zakona ili podzakonskih akata, imate pravo uložiti prigovor nadležnom organu, u roku od 5 (pet) dana od dana prijema Odluke.
   5. O prigovoru rješava direktor „Agencije za vodno područje rijeke Save“ Sarajevo, u roku od 8 (osam) dana.
   6. Nepotpune, ne čitljive i ne blagovremene ponude sa prilozima neće se razmatrati.
   7. Dodatne informacije mogu se dobiti na telefon 033/726-415 (Sektor za upravljanje vodama).

Prilog:

– Obrazac za dostavljanje ponude

**OBRAZAC PRIJAVE PONUĐAČA**

**Vađenje materijala iz vodotoka rijeke Bosne na lokalitetu „Mlinište“ u Općini Odžak**

Naziv ponuđača:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuda broj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Redni broj | Opis stavke | Visina PVN/m3  (KM) |
| 1. | Visina ponuđene posebne vodne naknade (PVN) |  |

Slovima:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ponuđača:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_